laion/Wikipedia-Exotic huggingface dataset:
সের্হিও রোমেরো

সার্হিও হের্মান রোমেরো (স্পেনীয়: Sergio Germán Romero; জন্ম ২২ ফেব্রুয়ারি ১৯৮৭) একজন আর্জেন্টাইন ফুটবলার যিনি গোলরক্ষক হিসেবে সিরি এ’র দল স্যাম্পদরিয়া এবং আর্জেন্টিনা জাতীয় ফুটবল দলের হয়ে খেলেন। ২০০৭ সালে রেসিং ক্লাবের হয়ে আজেন্টাইন প্রিমেরা ডিভিশনে তার অভিষেক হয়। এরপর তিনি ডাচ ক্লাব আল্কমারে চলে যান। ২০১১ সালে তিনি ইতালীয় ক্লাব স্যাম্পদরিয়ার যোগ দেন। রোমেরো আজেন্টিনার হয়ে ২০০৭ দক্ষিণ আমেরিকান যুব চ্যাম্পিয়নশীপ, ২০০৭ ফিফা অনূর্ধ্ব ২০ বিশ্বকাপ, ২০১০ ফিফা বিশ্বকাপ এবং ২০০৮ গ্রীষ্মকালীন অলিম্পিকে অংশগ্রহন করেছেন, যেখানে আর্জেন্টিনা স্বর্ণপদক জেতে। সার্হিও রোমেরো মিসিওনস প্রদেশের বেরন্যার্দো দি ইরিগোয়েন শহরে একটি দরিদ্র পরিবারে জন্মগ্রহন করেন। তার বড় দুই ভাই বাস্কেটবল খেলোয়াড়। তাদের তুলনায় উচ্চতার দিক থেকে ছোট হওয়ায়, তাকে সবাই ‘‘চিকুইতো’’ বলে ডাকত, যার অর্থ ছোট বা পুচকে। ২০০৬ সালে, রোমেরো রেসিং ক্লাব দি অ্যাভেলানেদায় যোগদান করেন, ১৯ বছর বয়সে তিনি তার প্রথম পেশাদারী চুক্তি সাক্ষর করেন। ১৪ নভেম্বর ২০১২ অনুসারে "Sergio Romero"। National-football-teams.com। সংগ্রহের তারিখ ৪ ফেব্রুয়ারি ২০১৩।  গার্ডিয়ান পরিসংখ্যান আর্জেন্টাইন প্রিমেরা পরিসংখ্যান সকারবেসে সের্হিও রোমেরো (ইংরেজি) সার্হিও রোমেরো
জো হার্ট

চার্লস জোসেফ জন ‘‘জো’’ হার্ট (ইংরেজি: Joe Hart; জন্ম ১৯ এপ্রিল ১৯৮৭) একজন ইংরেজ ফুটবল গোলরক্ষক যিনি প্রিমিয়ার লিগের দল ম্যানচেস্টার সিটি থেকে ধারে সিরি এ এর দল তুরিনোতে এবং ইংল্যান্ড জাতীয় ফুটবল দলের হয়ে খেলেন। Hugman, Barry, সম্পাদক (২০০৫)। The PFA Footballers' Who's Who 2005/2006। Queen Anne Press। পৃষ্ঠা ১৮০। আইএসবিএন 978-1-85291-662-6।  "Players: Goalkeepers: Joe Hart"। Manchester City। ১০ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৩।
কাহার-৩১৩

কাহার-৩১৩ (ফার্সি: قاهر-۳۱۳; ঘাহার-৩১৩) যার অর্থ বিজয়ী ইরানের তৈরি ধূসর বর্ণের যুদ্ধবিমান। মাহমুদ আহমাদিনেজাদ দাবি করেছেন, এটি বিশ্বের অন্যতম আধুনিক যুদ্ধবিমান। যুদ্ধবিমান রাডার ফাঁকি দিতে সক্ষম বলে দাবি করেছে ইরানের কর্মকর্তারা। তাছাড়া বিমানটি যুদ্ধের সময় শত্রুপক্ষের বিমান চিহ্নিত করতে এবং ভূমিতে লক্ষ্যবস্তুতে হামলা চালাতে সক্ষম। যুদ্ধবিমানটি অস্ত্র ও গোলাবারুদসহ যুদ্ধ সরঞ্জামবহন করতে সক্ষম। যুদ্ধবিমানটি দেখতে ইস্পাতের মতো ধূসর বর্ণের। বিমানটি ‘উন্নত উপাদান’ দিয়ে তৈরি করা হয়েছে এবং এতে খুবই নিম্নমাত্রার ‘রাডার সিগনেচার’ রয়েছ। ইরানের বিমানবাহিনীর কয়েক ডজন রুশ ও মার্কিন মডেলের যুদ্ধবিমান আছে। এই যুদ্ধবিমানগুলো ১৯৭৯ সালের বিপ্লবের আগে সংগ্রহ করেছিল ইরান। এরপর দেশটির ওপর একের পর এক আন্তর্জাতিক নিষেধাজ্ঞা জারি হয়। এ কারণে ইরানের সামরিক খাতের তেমন অগ্রগতি হয়নি। তাই তাদের তৈরি এই যুদ্ধবিমানটি মান নিয়ে সন্দেহ রয়েছে। রাডার ফাঁকি দিতে সক্ষম ইরানের যুদ্ধবিমান[স্থায়ীভাবে অকার্যকর সংযোগ],বিজয় নিউজ ২৪ ডটকম। ঢাকা থেকে প্রকাশের তারিখ: ০২-০২-২০১৩ খ্রিস্টাব্দ। ইরানের নতুন যুদ্ধবিমান ওয়েব্যাক মেশিনে আর্কাইভকৃত ২০১৭-১২-১০ তারিখে,অনলাইন ডেস্ক, দৈনিক প্রথম আলো। ঢাকা থেকে প্রকাশের তারিখ: ০২-০২-২০১৩ খ্রিস্টাব্দ। ইরানের নতুন যুদ্ধবিমান কাহের-313,ইনডিপেনডেনট। ঢাকা থেকে প্রকাশের তারিখ: ০৩-০২-২০১৩ খ্রিস্টাব্দ। রাডার ফাঁকি দিতে সক্ষম যুদ্ধবিমান বানাল ইরান ওয়েব্যাক মেশিনে আর্কাইভকৃত ২০১৭-১০-০৪ তারিখে,বিবিসি, দৈনিক প্রথম আলো। ঢাকা থেকে প্রকাশের তারিখ: ০৪-০২-২০১৩ খ্রিস্টাব্দ। "هواپيماي جنگنده قاهر 313 ساخت وزارت دفاع با حضور رئيس جمهور رونمايي شد" (ফার্সি), website of Ministry of Defence
আপনি (টাইম বর্ষসেরা ব্যক্তিত্ব)

তুমি বা আপনি (ইংরেজি: You) যুক্তরাষ্ট্রভিত্তিক সাপ্তাহিকী টাইম সাময়িকী কর্তৃক প্রণীত ২০০৬ সালের বর্ষসেরা ব্যক্তিত্বের খেতাববিশেষ। ওয়ার্ল্ড ওয়াইড ওয়েবে লাখো লাখো, অগণিত ব্যবহারকারীদের অংশগ্রহণসহ উপস্থাপনাকারী হিসেবে আপনার অংশগ্রহণকে স্বীকৃতি দেয়া হয়েছে। গণু/লিনাক্স, উইন্ডোজ ইত্যাদি অপারেটিং সিস্টেমে উইকিপিডিয়াসহ বিভিন্ন উইকি, ইউটিউব, মাইস্পেস, ফেসবুক ও বহুবিধ ওয়েবসাইটে আপনার মূল্যবান অংশগ্রহণকারী আপনাকে মনোনয়ন দেয়া হয়। ঐতিহাসিকভাবে গুরুত্বপূর্ণ ব্যক্তি হিসেবে এক বা একাধিক ব্যক্তিকে পূর্বেকার বছরগুলোয় চিত্রিত করা হতো। প্রতীকি হিসেবে ব্যক্তিকে কোন শ্রেণীর প্রতিনিধিরূপে বিবেচেনা করা হয়। কিন্তু কিছু কিছু ক্ষেত্রে জড়প্রাণীকেও বর্ষসেরা ব্যক্তিত্বে আখ্যায়িত করা হয়েছে। তন্মধ্যে ১৯৮২ সালে কম্পিউটারকে বর্ষসেরা যন্ত্র এবং বিপন্ন পৃথিবীকে ১৯৮৮ সালে বর্ষসেরা গ্রহ হিসেবে মর্যাদা দেয়া হয়েছিল। এরই ধারাবাহিকতায় জুলাই, ২০০৬ সালেও বর্ষসেরা ব্যক্তিত্বের মনোনয়নের ব্যবস্থা করা হয়। অনলাইনে এ বিষয়ে ভোটাভুটিতে নিয়ে গেলে ৫০টি বিষয় যা লোকজনকে প্রভাবান্বিত করে শিরোনামে আপনাকে বা তোমাকে নির্বাচিত করা হয়। অন্যদিকে এবিসি নিউজ ২০০৪ সালে ব্লগারদেরকে বর্ষসেরা মানব নামে আখ্যায়িত করেছিল। ২০০৬ সালে বর্ষসেরা ব্যক্তিত্বের খেতাব হিসেবে আপনি বা তুমি শব্দের প্রয়োগ ও ব্যবহারের সিদ্ধান্তে অনেকেই বিস্মিত হয়েছিলেন ও দ্বি-মত পোষণ করেছিলেন অনেকেই। সমালোচকদের মতে এ ধারণাটি ছিল সৃষ্টিশীলতার নামান্তর; আবার অন্যরা প্রকৃত ব্যক্তিকে মূল্যায়নের উপদেশ দিয়েছেন। সম্পাদক রিচার্ড স্ট্যাঞ্জেল এ প্রসঙ্গে বলেন, 'যদি তা ভুল বলে মনে করা হয়, তাহলে তা আমরা একবারই ভুল করেছি।' "Lev Grossman (13 December 2006). "You — Yes, You — Are TIME's Person of the Year". Time. Retrieved 2012–12–20."। ২৪ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৩।  "Lev Grossman (13 December 2006). "Time's Person of the Year: You". Time. Retrieved 2008-02-14."। ২৮ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৩।  "TIME's Person of the Year From 1927 to 2008"। ১৯ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৩।  Name (২০০৬-০৬-২১)। "50 people who matter now"। Money.cnn.com। সংগ্রহের তারিখ ২০১২-০৪-০৩।  "People of the Year: Bloggers"। Abcnews.go.com। ২০০৪-১২-৩০। সংগ্রহের তারিখ ২০১২-০৪-০৩।  "The Time of Their Lives". Retrieved April 22, 2007. Grossman, Lev (১৩ ডিসেম্বর ২০০৬)। "Time's Person of the Year: You"। Time। ২৮ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০০৯।
নেটওয়ার্ক ফাইল সিস্টেম

নেটওয়ার্ক ফাইল সিস্টেম (NFS) নেটওয়ার্ক ফাইল সিস্টেম (NFS) ব্যবহার করা হলে নেটওয়ার্কের বিভিন্ন হোস্ট এক্সপোর্টকৃত পার্টিশনসমূহ ওই হোস্টের লোকাল পার্টিশন হিসেবে মাউন্ট করতে পারবে। এর ফলে এমনভাবে ফাইলসমূহ নেটওয়ার্কে রাখা যায় যাতে সকল ইউজার তা নিজের কম্পিউটারের ফাইল হিসেবে ব্যবহার করতে পারে। যেমন আমরা চাই লিনাক্স নেটওয়ার্ক ব্যবহার সম্পর্কিত প্রয়োজনীয় ডকুমেন্ট প্রত্যেক ইউজারের জন্য থাকুক। এজন্য আপনি /docs নামের একটি ডিরেক্টরি প্রতিটি কম্পিউটারে দিতে পারেন। কিন্তু এতে অসুবিধা হলো কোনো ফাইল পরিবর্তন করলে সেটিকে প্রতিটি কম্পিউটারে আবার কপি করে দিতে হবে। এছাড়া একই জিনিস একাধিক কম্পিউটারে থাকার ফলে প্রচুর ডিস্ক স্পেস অযথা ব্যয় হবে। এর পরিবর্তে আপনি NFS ব্যবহার করে এনএফএস সার্ভারে ওই ডিরেক্টরি এক্সপোর্ট করতে পারেন। এরপর অন্যান্য হোস্ট সেই ডিরেক্টরিকে আপনা থেকেই /docs হিসেবে মাউন্ট করতে পারে। ফলে প্রতিটি ইউজার একইভাবে সেসব ডকুমেন্ট দেখতে পাবে। বর্তমানে NFS এর দুটি ভার্সন ব্যবহার করা হয়: NFS ভার্সন ২ (NFSv2), যা কয়েকবছর যাবৎ ব্যবহৃত হচ্ছে, আরেকটি হলো NFS ভার্সন ৩ (NFSv3) যাতে বেশ কিছু নতন ফিচার যোগ করা হয়েছে। রেডহ্যট/ফিডোরা লিনাক্স NFSv2 ও NFSv3 উভয়ই সাপোর্ট করে, তবে ডিফল্ট হিসেবে NFSv3 ব্যবহার করে।
ফের্নান্দো গাহো

ফের্নান্দো রুবেন গাহো (জন্ম ১০ এপ্রিল ১৯৮৬) একজন আর্জেন্টিনীয় ফুটবলার যিনি বোকা জুনিয়র্স এবং আর্জেন্টিনা জাতীয় ফুটবল দলে একজন ডিফেন্সিভ মিডফিল্ডার হিসেবে খেলেন। গাহো বোকা জুনিয়র্সের যুবদলে খেলতেন। ২০০৪ সালের ৫ ডিসেম্বর, কুইলমেসের বিপক্ষে একটি খেলায় মূল দলের হয়ে তার অভিষেক হয়। তিনি খুব দ্রুতই বোকা জুনিয়র্সের একজন নিয়মিত খেলোয়াড়ে পরিনত হন এবং রিয়াল মাদ্রিদের ও বার্সেলোনার মত ইউরোপীয় দলগুলোর দৃষ্টি আকর্ষণ করেন। "Fernando Gago"। Goal.com। ২৫ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৩।  "Gago gaga for Real move"। Sky Sports। ৪ অক্টোবর ২০০৬। সংগ্রহের তারিখ ৫ ফেব্রুয়ারি ২০১৩। [স্থায়ীভাবে অকার্যকর সংযোগ] "Barca take check on Boca pair"। Sky Sports। ৪ অক্টোবর ২০০৬। সংগ্রহের তারিখ ৫ ফেব্রুয়ারি ২০১৩। [স্থায়ীভাবে অকার্যকর সংযোগ]
জন হাওয়ার্ড নরথ্রপ

জন হাওয়ার্ড নরথ্রপ একজন মার্কিন প্রাণরসায়নবিদ। তিনি ১৯৪৬ সালে রসায়নে নোবেল পুরস্কার লাভ করেন। নরথ্রপ ১৮৯১ সালের ৫ জুলাই নিউ ইয়র্কে জন্মগ্রহণ করেন। তার বাবা ছিলেন একজন প্রাণীবিজ্ঞানী এবং মা উদ্ভিদবিজ্ঞানের শিক্ষক। নরথ্রপ কলাম্বিয়া বিশ্ববিদ্যালয় থেকে ১৯১২ সালে বিএসসি, ১৯১৩ সালে এমএ এবং ১৯১৫ সালে রসায়নে পিএইচডি ডিগ্রি অর্জন করেন। ১৯৪৯ সালে তিনি ইউনিভার্সিটি অব ক্যালিফোর্নিয়া, বার্কলের ব্যাক্টেরিওলজির অধ্যাপক নিযুক্ত হন। তিনি দেখান যে এনজাইমের আদতে হলও প্রোটিন। তিনি প্রথম ব্যাকটেরিয়া ভাইরাস ও ডিফথেরিয়া অ্যান্টিটক্রিনকে বিচ্ছিন্ন করেছিলেন। দাশগুপ্ত, ধীমান (এপ্রিল ১৯৯৭)। বিজ্ঞানী চরিতাভিধান। ২ (১ সংস্করণ)। কলকাতা: বাণীশিল্প। পৃষ্ঠা ১৫। আইএসবিএন বিহীন |আইএসবিএন= এর মান পরীক্ষা করুন: invalid character (সাহায্য)।
ওয়েন্ডেল মেরেডিথ স্ট্যানলি

ওয়েন্ডেল মেরেডিথ স্ট্যানলি একজন মার্কিন রসায়নবিদ এবং ভাইরাসবিদ। তিনি ১৯৪৬ সালে রসায়নে নোবেল পুরস্কার লাভ করেন। স্ট্যানলি ১৯০৪ সালের ১৬ অগাস্ট জন্মগ্রহণ করেন। ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে ১৯২৭ সালে এমএসসি এবং ১৯২৯ সালে পিএইচডি ডিগ্রি অর্জন করেন। ১৯৪৮ সালে ইউনিভার্সিটি অব ক্যালিফোর্নিয়া, বার্কলের প্রাণরসায়নের অধ্যাপক নিযুক্ত হন এবং ১৯৪৮ থেকে ১৯৫৩ সাল পর্যন্ত চেয়ারম্যানের দায়িত্ব পালন করেন। ১৯৫৮ সালে ভাইরাসবিদ্যা বিভাগের অধ্যাপক এবং চেয়ারম্যান নিযুক্ত হন। সম্মানসূচক ডিএসসি, হার্ভার্ড বিশ্ববিদ্যালয়, ১৯৩৮ সম্মানসূচক ডিএসসি, ইয়েল বিশ্ববিদ্যালয়, ১৯৩৮ সম্মানসূচক ডিএসসি, প্রিন্সটন বিশ্ববিদ্যালয়, ১৯৪৭ সম্মানসূচক ডিএসসি, ইউনিভার্সিটি অফ ইলিনয় অ্যাট আর্বানা-শ্যাম্পেইন, ১৯৫৯ সম্মানসূচক এলএলডি, ইউনিভার্সিটি অব ক্যালিফোর্নিয়া, বার্কলে (১৯৪৬) http://www.nobelprize.org/nobel_prizes/chemistry/laureates/1946/stanley-bio.html
পল বার্গ

পল বার্গ (জন্ম: জুন ৩০, ১৯২৬) একজন মার্কিন প্রাণরসায়নবিদ এবং স্ট্যানফোর্ড বিশ্ববিদ্যালয়ের ইমেরিটাস অধ্যাপক। তিনি ১৯৮০ সালে ওয়াল্টার গিলবার্ট ও ফ্রেডরিক স্যাঙ্গার এর সাথে রসায়নে নোবেল পুরস্কার লাভ করেন। পল বার্গ য়াব্রাহাম লিঙ্কন হাই স্কুল থেকে গ্র্যাজুয়েট হন। পেন্সিলভানিয়া স্টেট ইউনিভার্সিটি থেকে ১৯৪৮ সালে প্রাণরসায়নে বিএসসি এবং কেস ওয়েস্টার্ন রিজার্ভ ইউনিভার্সিটি থেকে ১৯৫২ সালে পিএইচডি ডিগ্রি অর্জন করেন। ১৯৫৫ থেকে ১৯৫৯ সাল পর্যন্ত ওয়াশিন্টন ইউনিভার্সিটি স্কুল অব মেডিসিনে কর্মরত ছিলেন। ১৯৫৯ সালে তিনি স্ট্যানফোর্ড বিশ্ববিদ্যালয়র প্রাণরসায়ন বিভাগে যোগদান করেন এবং ২০০০ সাল পর্যন্ত তিনি এখানেই কর্মরত ছিলেন। বিশিষ্ট প্রাক্তন ছাত্র পুরস্কার, পেনসিলভানিয়া স্টেট ইউনিভার্সিটি সভাপতি, আমেরিকান জৈব রসায়নবিদ সোসাইটি (১৯৭৫) সম্মানসূচক ডক্টর অব সায়েন্স, রোচেস্টার বিশ্ববিদ্যালয়, ১৯৭৮ সম্মানসূচক ডক্টর অব সায়েন্স, ইয়েল বিশ্ববিদ্যালয়, ১৯৭৮ ন্যাশনাল মেডেল অব সায়েন্স, ১৯৮৩ সম্মানসূচক ডক্টর অব সায়েন্স, ওয়াশিন্টন ইউনিভার্সিটি ইন সেন্ট লুইস, ১৯৮৬ সম্মানসূচক ডক্টর অব সায়েন্স, পেন্সিলভানিয়া স্টেট ইউনিভার্সিটি, ১৯৯৫ Elizabeth H. Oakes (২০০৭)। Encyclopedia of World Scientists। New York: Facts on File। আইএসবিএন 1438118821।  http://www.nobelprize.org/nobel_prizes/chemistry/laureates/1980/berg-cv.html
ওয়াল্টার গিলবার্ট

ওয়াল্টার গিলবার্ট একজন মার্কিন পদার্থবিজ্ঞানী এবং প্রাণরসায়নবিদ। তিনি ১৯৮০ সালে রসায়নে নোবেল পুরস্কার লাভ করেন। ওয়াল্টার গিলবার্ট ১৯৩২ সালের ২১ মার্চ বোস্টনে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৫৩ সালে পদার্থবিজ্ঞান ও রসায়নে ব্যাচেলর্স ডিগ্রি লাভ করেন এবং ১৯৫৪ সালে পদার্থবিজ্ঞানে মাস্টার্স ডিগ্রি লাভ করেন। তিনি কেমব্রিজ বিশ্ববিদ্যালয় থেকে ১৯৫৭ সালে পদার্থবিজ্ঞানে পিএইচডি ডিগ্রি লাভ করেন। তিনি ১৯৫৯ সালে হার্ভার্ড বিশ্ববিদ্যালয়ে পদার্থবিজ্ঞানের সহকারী অধ্যাপক নিযুক্ত হন। ১৯৬৪ সালে বায়োফিজিক্সের অধ্যাপক এবং ১৯৬৮ সালে প্রাণরসায়নের অধ্যাপক পদে উন্নীত হন।
২০০০ জাতীয় ফুটবল লিগ (বাংলাদেশ)

২০০০ সালে অনুষ্ঠিত জাতীয় ফুটবল লিগের পরিসংখ্যান। আবাহনী ক্রীড়া চক্র চ্যাম্পিয়নশিপ জিতে। রেক.স্পোর্ট.সকার স্ট্যাটিস্টিকস ফাউন্ডেশন ফুটবল প্রবেশদ্বার
রবার্ট বার্নস উডওয়ার্ড

রবার্ট বার্নস উডওয়ার্ড একজন মার্কিন জৈব রসায়নবিদ। তিনি ১৯৬৫ সালে রসায়নে নোবেল পুরস্কার লাভ করেন। উডওয়ার্ড ম্যাসাচুসেট্‌স ইনস্টিটিউট অফ টেকনোলজি থেকে ১৯৩৬ সালে ব্যাচেলর অব সায়েন্স এবং ১৯৩৭ সালে ডক্টরেট ডিগ্রি অর্জন করেন। "Robert Burns Woodward | American chemist | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-১৩।  "The Nobel Prize in Chemistry 1965"। NobelPrize.org (ইংরেজি ভাষায়)। সংগ্রহের তারিখ ২০২২-০১-১৩।
জন ফেন

জন বেনেট ফেন একজন মার্কিন বিশ্লেষনী রসায়নবিদ। তিনি ২০০২ সালে রসায়নে নোবেল পুরস্কার লাভ করেন। জন ফেন ইয়েল বিশ্ববিদ্যালয় ১৯৪০ সালে থেকে পিএইচডি ডিগ্রি লাভ করেন। "সংরক্ষণাগারভুক্ত অনুলিপি"। ২১ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৩।
২০০১–০২ জাতীয় ফুটবল লিগ (বাংলাদেশ)

২০০১-০২ সালে অনুষ্ঠিত জাতীয় ফুটবল লিগের পরিসংখ্যান। মোহামেডান স্পোর্টিং ক্লাব চ্যাম্পিয়নশিপ জিতে। রেক.স্পোর্ট.সকার স্ট্যাটিস্টিকস ফাউন্ডেশন ফুটবল প্রবেশদ্বার
২০০৩ জাতীয় ফুটবল লিগ (বাংলাদেশ)

২০০৩ সালে অনুষ্ঠিত জাতীয় ফুটবল লিগের পরিসংখ্যান। মুক্তিযোদ্ধা সংসদ ক্রীড়া চক্র চ্যাম্পিয়নশিপ জিতে। ওয়ান্ডারার্স ক্লাব ০-১ মুক্তিযোদ্ধা সংসদ ক্রীড়া চক্র মোহামেডান স্পোর্টিং ক্লাব ১-০ আবাহনী ক্রীড়া চক্র ৫ সেপ্টেম্বর, ২০০৩ ঢাকা রেক.স্পোর্ট.সকার স্ট্যাটিস্টিকস ফাউন্ডেশন ফুটবল প্রবেশদ্বার
জোহান যোফ্ফানি

জোহান যোফ্ফানি (জন যোফ্ফানি) (১৩ মার্চ ১৭৩৩ - ১১ নভেম্বর ১৮১০) একজন প্রখ্যাত জার্মান চিত্রশিল্পী যিনি ইংল্যান্ডেই তার শিল্পী-জীবনের প্রধান সময়টুকু অতিবাহিত করেছেন। তার অঙ্কিত অসংখ্য চিত্রকলা ইংল্যান্ডের প্রধান প্রধান চিত্রশালা; যেমন: ন্যাশনাল গ্যালারী, লন্ডন, টেট গ্যালারী, রাজকীয় সংগ্রহশালা প্রভৃতি স্থানে প্রদর্শিত হয়। David Garrick and his Wife by his Temple to Shakespeare at Hampton (circa 1762) Queen Charlotte with her Two Eldest Sons (1765) A Scene from "Love in a Village" by Isaac Bickerstaffe (1767) The Family of Sir William Young (circa 1768) The Reverend Randall Burroughs and his son Ellis (1769) Mrs Woodhull (circa 1770) David Garrick as Abel Drugger in Jonson's The Alchemist (circa 1770) George III (1771) The Portraits of the Academicians of the Royal Academy (1771–72) Sir Lawrence Dundas and his Grandson Lawrence (circa 1775) The Sharp Family (circa 1780) Colonel Mordaunt's Cock Match(circa 1785) উইকিমিডিয়া কমন্সে জোহান যোফ্ফানি সংক্রান্ত মিডিয়া রয়েছে। উইকিসংকলনে এই লেখকের লেখা মূল বই রয়েছে: Johan Zoffany  "Zoffany, John"। Dictionary of National Biography। London: Smith, Elder & Co। ১৮৮৫–১৯০০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Connected Histories: British History Sources, 1500-1900 This JISC-funded web service provides federated searching of online historical resources for research. The web link provides access to primary sources which refer to Zoffany. BANGLAPEDIA - National Encyclopedia of Bangladesh
কামপুর

কামপুর (ইংরেজি:Kampur Town), (অসমীয়া:কামপুৰ), ভারতের অসম রাজ্যের নগাঁও জেলার একটি শহর। ভারতের ২০১১ সালের লোকগননা অনুসারে কামপুর শহরের মোট জনসংখ্যা ১,৮৫,০৮৭ জন। তার মধ্যে জনসংখ্যার ৯৪,৮৪৪ জন পুরুষ এবং ৯০,২৪৩ জন মহিলা এখানে সাক্ষরতার হার ৭৫%। পুরুষ সাক্ষরতার হার ৭৯%, নারী স্বাক্ষরতার হার ৭১%। পুরো ভারতের সাক্ষরতার হার যেখানে ৫৯.৫%, সেখানে এ শহরের স্বাক্ষরতার হার বেশি। এই শহরের জনসংখ্যার ১০% ৬ বছর বা তার কম বয়সী। "জনসংখ্যা বিচাৰক"। ২২ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৯।
২০০৪ জাতীয় ফুটবল লিগ (বাংলাদেশ)

২০০৪ সালে অনুষ্ঠিত জাতীয় ফুটবল লিগের পরিসংখ্যান। ব্রাদার্স ইউনিয়ন চ্যাম্পিয়নশিপ জিতে। মুক্তিযোদ্ধা সংসদ ক্রীড়া চক্র ২-০ মোহামেডান স্পোর্টিং ক্লাব ব্রাদার্স ইউনিয়ন ২-১ আবাহনী ক্রীড়া চক্র আবাহনী ক্রীড়া চক্র ৩-২ মোহামেডান স্পোর্টিং ক্লাব ৯ সেপ্টেম্বর, ২০০৪ শের-ই-বাংলা স্টেডিয়াম, ঢাকা দর্শক সংখ্যা: ২০,০০০ রেক.স্পোর্ট.সকার স্ট্যাটিস্টিকস ফাউন্ডেশন ফুটবল প্রবেশদ্বার
ইউরি আন্দ্রোপভ

ইউরি ভ্লাদিমিরোভিচ আন্দ্রোপভ (রুশ: Ю́рий Влади́мирович Андро́пов; জন্ম: ১৫ জুন, ১৯১৪ - মৃত্যু: ৯ ফেব্রুয়ারি, ১৯৮৪) সাবেক রুশ-সোভিয়েত রাজনীতিবিদ, প্রধানমন্ত্রী ও দেশটির সর্বোচ্চ নেতা ছিলেন। পূর্বসূরী লিওনিদ ব্রেজনেভের মৃত্যুজনিত কারণে প্রধানমন্ত্রীর দায়িত্বপ্রাপ্ত হন ও পনেরো মাস ক্ষমতায় ছিলেন। পরবর্তীতে তার মৃত্যুতে কনস্তান্তিন চেরনেনকো সোভিয়েত ইউনিয়নের প্রধানমন্ত্রী হয়েছিলেন। ভ্লাদিমির কনস্তান্তিনোভিচ আন্দ্রোপভ নামীয় এক রেলওয়ে কর্মকর্তার সন্তান ছিলেন ইউরি আন্দ্রোপভ। রাশিয়ার অন্যতম সম্ভ্রান্ত পরিবার ডন কোজাকের সদস্য ছিলেন তার বাবা। তার মা ইয়েভগেনিয়া কার্লোভনা ফ্লেকেনস্তেইন ছিলেন মস্কোর সম্পদশালী ব্যবসায়ী কার্ল ফ্রেঞ্জোভিচ ফ্লেকেনস্তেইনের কন্যা। কার্ল ফ্রেঞ্জোভিচ ভাইবর্গ থেকে জার্মান-রুশ বংশোদ্ভূত ছিলেন। আন্দ্রোপভ রাইবিনস্ক ওয়াটার ট্রান্সপোর্ট টেকনিক্যাল কলেজে পড়াশোনা করেছেন। শৈশবেই তের বছর বয়সে তার পিতা-মাতা মৃত্যুবরণ করেন। তরুণ বয়সেই ভারবাহক, টেলিগ্রাফের কেরানি এবং ভল্গার বাষ্পীয় জাহাজে নাবিক হিসেবে কাজ করেছেন। ১৯৩০ সালে কমসোমলে যোগ দেন আন্দ্রোপভ। ১৯৩৯ সালে কম্যুনিস্ট পার্টির সদস্য হন। এরপর ১৯৪০ থেকে ১৯৪৪ সাল পর্যন্ত ক্যারেলো-ফিনিশ প্রজাতন্ত্রের লেনিনবাদী কমিউনিস্ট যুবলীগের কেন্দ্রীয় কমিটির প্রথম সচিবের দায়িত্ব পালন করেন। দ্বিতীয় বিশ্বযুদ্ধ চলাকালে তিনি ফিনল্যান্ডে অবস্থান করেন ও সোভিয়েত ইউনিয়নের দখলকৃত এলাকায় সোভিয়েত রক্ষাকারী দলের সদস্য হিসেবে অক্ষশক্তির বিপক্ষে গেরিলা যুদ্ধে অবতীর্ণ হন। ১৯৪৪ সালে কমিউনিস্ট পার্টিতে কাজ করার জন্যে কমসোমল ত্যাগ করেন। ১৯৪৭ সালে তিনি ক্যারেলো-ফিনিশ প্রজাতন্ত্রের কমিউনিস্ট পার্টির কেন্দ্রীয় কমিটিতে দ্বিতীয় সচিবরূপে নির্বাচিত হন। এরপর ১৯৫১ সালে মস্কোতে চলে আসেন ও দলের সদর দফতরে যোগ দেন। ১৯৫৪ সালে হাঙ্গেরীতে সোভিয়েত রাষ্ট্রদূতরূপে যোগ দেন। এ সময়ে হাঙ্গেরীয় মুক্তিযোদ্ধাদের আন্দোলন শুরু হয়। আন্দ্রোপভ সেখানে গুরুত্বপূর্ণ ভূমিকা পালন করেন এবং এ গণ-আন্দোলন নস্যাৎ করতে সাহায্য করেন। তিনি প্রধানমন্ত্রী নিকিতা ক্রুশ্চেভের দৃষ্টি আকর্ষণ করতে সক্ষম হন ও সামরিক হস্তক্ষেপের প্রয়োজনীয়তার কথা জানান। ফলে, হাঙ্গেরীর শীর্ষস্থানীয় নেতৃবৃন্দ গ্রেফতার হন ও ইমরে নেগিকে ফাঁসিকাষ্ঠে ঝোলানো হয়। ফেব্রুয়ারি, ১৯৮৩ সালে আন্দ্রোপভ ডায়াবেটিসজনিত রোগে আক্রান্ত হন। আগস্ট, ১৯৮৩ সালে মস্কোর পশ্চিমাংসের সেন্ট্রাল ক্লিনিক্যাল হাসপাতালে স্থায়ীভাবে ভর্তি হন ও আমৃত্যু অবস্থান করতে থাকেন। তার শুভাকাঙ্খিরা গুরুত্বপূর্ণ বিষয়ে আলোচনা ও দলিলে স্বাক্ষরের জন্যে হাসপাতালে তাকে দেখতে আসতো। অতঃপর কিডনী বৈকল্যে মস্কোয় দেহাবসান ঘটে তার। তার মৃত্যুতে দেশব্যাপী চারদিনের শোক পালন করা হয়েছিল। The noble families from Don "Itogi no.40, 2008"। ২২ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৩।  A Dictionary of 20th Century Communism. Edited by Silvio Pons and Robert Service. Princeton University Press. 2010. БИОГРАФИЧЕСКИЙ УКАЗАТЕЛЬ Christopher Andrew and Vasili Mitrokhin, The Mitrokhin Archive: The KGB in Europe and the West, Gardners Books (2000), আইএসবিএন ০-১৪-০২৮৪৮৭-৭. কেজিবি লিওনিদ ব্রেজনেভ টাইম বর্ষসেরা ব্যক্তিত্ব টেমপ্লেট:Leaders of CPSU টেমপ্লেট:Supreme Soviet Chairmen টেমপ্লেট:Brezhnev Era
২০০৫–০৬ জাতীয় ফুটবল লিগ (বাংলাদেশ)

২০০৫-০৬ সালে অনুষ্ঠিত জাতীয় ফুটবল লিগের পরিসংখ্যান। মোহামেডান স্পোর্টিং ক্লাব চ্যাম্পিয়নশিপ জিতে। ২৬ ডিসেম্বর ২০০৫ ১৫:০০ ইউটিসি+৬:০০ বঙ্গবন্ধু জাতীয় স্টেডিয়াম, ঢাকা ২৭ ডিসেম্বর ২০০৫ ১৫:০০ ইউটিসি+৬:০০ বঙ্গবন্ধু জাতীয় স্টেডিয়াম, ঢাকা ২৮ ডিসেম্বর ২০০৫ ১৫:০০ ইউটিসি+৬:০০ বঙ্গবন্ধু জাতীয় স্টেডিয়াম, ঢাকা ২৯ ডিসেম্বর ২০০৫ ১৫:০০ ইউটিসি+৬:০০ বঙ্গবন্ধু জাতীয় স্টেডিয়াম, ঢাকা ৩০ ডিসেম্বর ২০০৫ ১৫:০০ ইউটিসি+৬:০০ বঙ্গবন্ধু জাতীয় স্টেডিয়াম, ঢাকা ৩১ ডিসেম্বর ২০০৫ ১৫:০০ ইউটিসি+৬:০০ বঙ্গবন্ধু জাতীয় স্টেডিয়াম, ঢাকা ১ জানুয়ারি ২০০৬ ১৫:০০ ইউটিসি+৬:০০ বঙ্গবন্ধু জাতীয় স্টেডিয়াম, ঢাকা ২ জানুয়ারি ২০০৬ ১৫:০০ ইউটিসি+৬:০০ বঙ্গবন্ধু জাতীয় স্টেডিয়াম, ঢাকা ৩ জানুয়ারি ২০০৬ ১৫:০০ ইউটিসি+৬:০০ বঙ্গবন্ধু জাতীয় স্টেডিয়াম, ঢাকা ৫ জানুয়ারি ২০০৬ ১৫:০০ ইউটিসি+৬:০০ বঙ্গবন্ধু জাতীয় স্টেডিয়াম, ঢাকা ৬ জানুয়ারি ২০০৬ ১৫:০০ ইউটিসি+৬:০০ বঙ্গবন্ধু জাতীয় স্টেডিয়াম, ঢাকা ৮ জানুয়ারি ২০০৬ ১৫:০০ ইউটিসি+৬:০০ বঙ্গবন্ধু জাতীয় স্টেডিয়াম, ঢাকা দর্শক সংখ্যা: ২৫,০০০ রেফারি: মনসুর আজাদ http://www.rsssf.com/tablesb/bang05.html দ্য রেক.স্পোর্ট.সকার পরিসংখ্যান ফাউন্ডেশন ফুটবল প্রবেশদ্বার
আবদুল কাদির

আবদুল কাদির (জন্ম : ১ জুন ১৯০৬ - মৃত্যু : ডিসেম্বর ১৯, ১৯৮৪) বাঙালি কবি, সাহিত্য-সমালোচক ও ছান্দসিক হিসেবে খ্যাত। তার জন্ম বর্তমান ব্রাহ্মণবাড়িয়া জেলার আশুগঞ্জ উপজেলার আড়াইসিধা গ্রামে, ১ জুন ১৯০৬ খ্রিষ্টাব্দে। অতি শৈশবে তিনি মাতৃহারা হন। ১৯২৩ খ্রিষ্টাব্দে ব্রাহ্মণবাড়িয়া অন্নদা সরকারি উচ্চ বিদ্যালয় থেকে পাঁচটি বিষয়ে লেটারসহ ম্যাট্রিক পাস করেন। ১৯২৫ এ তিনি ঢাকা ইন্টারমিডিয়েট কলেজ থেকে আইএসসি পাস করেন। অতঃপর তিনি বি.এ. পর্যন্ত অধ্যয়ন করেন ঢাকা বিশ্ববিদ্যালয়ে। ১৯২৬ খ্রিষ্টাব্দে কলকাতায় বিখ্যাত সওগাত পত্রিকায় সম্পাদনা বিভাগে চাকরি নেন। ১৯৩০ -এ কলকাতা করপোরেশনের একটি প্রাথমিক স্কুলে প্রধান শিক্ষক হিসেবে যোগ দেন। ১৯৩৫ খ্রিষ্টাব্দে কমরেড মুজাফফর আহমদের কন্যা আফিয়া খাতুনকে বিয়ে করেন। বাংলা ১৩৩৭-এ জয়তী নামে একটি মাসিক পত্রিকা প্রকাশ এবং সম্পাদনা ছাড়াও একই বছর নবশক্তি পত্রিকার সম্পাদনার দায়িত্ব গ্রহণ করেন। ১৯৩৮ -এ তিনি কলকাতার যুগান্তর পত্রিকায় যোগ দেন। ১৯৪২ খ্রিষ্টাব্দে কবি কাজী নজরুল ইসলামের দৈনিক নবযুগ পত্রিকার বার্তা সম্পাদক নিযুক্ত হন। দ্বিতীয় বিশ্বযুদ্ধের শেষদিকে সরকারের প্রচার সংস্থার বাংলা অনুবাদক পদে যোগ দেন। ১৯৪৬-এ সাপ্তাহিক মোহাম্মদী ও অর্ধ-সাপ্তাহিক পয়গাম পত্রিকায় চাকরি করেন। ১৯৫২-এ পাকিস্তান কেন্দ্রীয় সরকারের মুখপত্র মাসিক বিখ্যাত মাহেনও পত্রিকায় কর্মরত থাকার পর ১৯৬৪-এ কেন্দ্রীয় বাংলা উন্নয়ন বোর্ডের প্রকাশনা কর্মকতা হিসাবে নিয়োগ লাভ করেন। ১৯৭০ খ্রিষ্টাব্দের ১ জুন তিনি সরকারি চাকুরি থেকে অবসর গ্রহণ করেন। তাঁর কাব্যপ্রয়াসে মোহিতলাল মজুমদারের ধ্রুপদী সংগঠন এবং নজরুলের উদাত্ত আবেগের চমৎকার সমন্বয় প্রত্যক্ষ হয়। মুসলিম সাহিত্য সমাজ (১৯২৬)-এর নেতৃত্বে ঢাকায় যে ‘বুদ্ধির মুক্তি’ আন্দোলন সূচিত হয়, কবি আবদুল কাদির তার নেতৃস্থানীয় উদ্যোক্তা। তিনি ছিলেন সাহিত্য সমাজের মুখপত্র বার্ষিক শিখা (১৯২৭) পত্রিকার প্রকাশক ও লেখক। প্রকাশিত কাব্য দিলরুবা (১৯৩৩) ও উত্তর বসন্ত (১৯৬৭)। তার অন্যতম বিখ্যাত গ্রন্থ ছন্দ সমীক্ষণ (১৯৭৯) যাতে তিনি বাংলা ছন্দ সম্পর্কে মৌলিক বক্তব্য রেখেছেন। আবদুল কাদিরের ছন্দ বিচারেও অধিকার সংশয়াতীত। সাহিত্য সম্পাদক হিসাবেও তিনি পরিশ্রম এবং একনিষ্ঠতার ছাপ রেখেছেন। তিনি সম্পাদনা করেছেন বিখ্যাত কাব্য সঙ্কলন কাব্য মালঞ্চ, মুসলিম সাহিত্যের সেরা গল্প, নজরুল রচনাবলি (প্রথম খণ্ড-পঞ্চম খণ্ড), রোকেয়া রচনাবলি, শিরাজী রচনাবলি, লুৎফর রহমান রচনাবলি, ইয়াকুব আলী চৌধুরী রচনাবলি, আবুল হুসেন রচনাবলি, কাব্যবীথি ইত্যাদি। সাহিত্যকীর্তির জন্য তিনি বাংলা একাডেমি পুরস্কার, একুশে পদক, মুক্তধারা পুরস্কার প্রভৃতি লাভ করেন। দিলরুবা (কাব্য) উত্তর বসন্ত (কাব্য) কাব্যমালঞ্চ (সংকলন) ছন্দ সমীক্ষণ - সাহিত্যালোচনা বাংলা কাব্যের ইতিহাস : মুসলিম সাধনার ধারা (১৯৪৪) -গবেষণা গ্রন্থ কবি নজরুল (১৯৭০) - জীবনী মওলানা মোহাম্মদ নঈমুদ্দীন (১৯৭৯) - জীবনী কাজী আবদুল ওদুদ (১৯৭৬)- জীবনী লোকায়ত সাহিত্য (১৯৮৫), ড. মুহম্মদ এনামুল হক বক্তৃতামালা (১৩৯০), সেলিনা হোসেন; নূরুল ইসলাম, সম্পাদকগণ (১৯৯৭)। বাংলা একাডেমী চরিতাভিধান (২য় সংস্করণ)। ঢাকা: বাংলা একাডেমি। পৃষ্ঠা ৩২।  ২ কালের ধ্বনি, আশিক রেজা ও ইমরান মাহফুজ সম্পাদিত সাহিত্য পত্রিকা , ঢাকা ২০১৭
কোরাজন অ্যাকুইনো

মারিয়া কোরাজন সুমুলং "কোরি" কোজুয়াংকো-অ্যাকুইনো (ইংরেজি: Maria Corazon Sumulong "Cory" Cojuangco-Aquino; জন্ম: ২৫ জানুয়ারি, ১৯৩৩ - মৃত্যু: ১ আগস্ট, ২০০৯) ফিলিপাইনের বিশিষ্ট রাজনীতিবিদ ছিলেন। ফিলিপাইনের একাদশ প্রেসিডেন্টরূপে দায়িত্ব পালন করেন। ফিলিপাইন তথা এশিয়া মহাদেশের প্রথম নারী রাষ্ট্রপতি হিসেবে ইতিহাসে চিহ্নিত হয়ে রয়েছেন। ১৯৮৬ সালের সাধারণ জনগণের ভোট বিপ্লবে তিনি ক্ষমতাসীন সাবেক স্বৈরশাসক ফার্দিন্যান্দ মার্কোসকে গদিচ্যুত করার পাশাপাশি ফিলিপাইনে গণতন্ত্র সুসংহত করেন। ১৯৮৬ সালে বিখ্যাত টাইম সাময়িকীর পক্ষ থেকে তিনি বছরের সেরা নারী ব্যক্তিত্বরূপে মনোনীত হন। কিশোরী অবস্থায় কোরি ম্যানিলার সেন্ট স্কলাস্টিকা’জ কলেজে অধ্যয়ন করেন। সেখানে তিনি শীর্ষস্থানীয় ছাত্রী ছিলেন। এরপর অ্যাসাম্পটন কলেজে প্রথম বর্ষ পর্যন্ত পড়াশোনা শেষে তিনি মাধ্যমিক শিক্ষা সমাপণের জন্যে মার্কিন যুক্তরাষ্ট্রে গমন করেন। সেখানে তিনি তার কলেজ জীবন অতিবাহিত করেন। নিউইয়র্ক সিটির মাউন্ট সেন্ট ভিনসেন্ট কলেজে গণিত ও ফরাসী বিষয়ে অধ্যয়ন করেন। মার্কিন যুক্তরাষ্ট্রে অবস্থানকালীন কোরি মার্কিন যুক্তরাষ্ট্রের রাষ্ট্রপতি নির্বাচনে রিপাবলিকান প্রার্থী থমাস দেওয়ের প্রচারণা কর্মে স্বেচ্ছাসেবকদলের সাথে সংযুক্ত ছিলেন। উল্লেখ্য, ১৯৪৮ সালের ঐ নির্বাচনে ডেমোক্র্যাট প্রেসিডেন্ট হ্যারি এস. ট্রুম্যান বিজয়ী হয়েছিলেন। জীবনের শেষ দিন পর্যন্ত কোরি রোমান ক্যাথলিক ধর্মালম্বী ছিলেন। ইংরেজি ভাষার পাশাপাশি তাগালগ, কাপামপাঙ্গান ও ফরাসী ভাষায় পারঙ্গমতা প্রদর্শন করেছেন। কোরাজন নিজেকে পরিপূর্ণভাবে গৃহিণীরূপে আখ্যায়িত করেছেন। সিনেটর বেনিগনো অ্যাকুইনোর সাথে বিবাহ-বন্ধনে আবদ্ধ হন। বেনিগনো অ্যাকুইনো তৎকালীন রাষ্ট্রপতি ফার্দিন্যান্দ মার্কোসের তুখোড় সমালোচক ছিলেন। মার্কিন যুক্তরাষ্ট্র থেকে চার বছর নির্বাসন শেষে দেশে ফিরে আসার পরপরই ২১ আগস্ট, ১৯৮৩ তারিখে বেনিগনো অ্যাকুইনো নিহত হন। এরপর কোরাজন মার্কোস সরকারের বিপক্ষে প্রবল প্রতিপক্ষীয় নেতার ভূমিকায় অবতীর্ণ হন। ১৯৮৫ সালের শেষদিকে প্রেসিডেন্ট মার্কোস নির্বাচনের ঘোষণা দেন। ফলে অ্যাকুইনো রাষ্ট্রপতি প্রার্থী হিসেবে নিজেকে হাজির করান। তার উপ-রাষ্ট্রপতি হিসেবে সাবেক সিনেটর সালভেদর লরেলকে মনোনীত করেন। ৭ ফেব্রুয়ারি, ১৯৮৬ সালে নির্বাচন অনুষ্ঠিত হয়। বাতাস্যাং পামবানসা কর্তৃক প্রথমে মার্কোসকে বিজয়ী ঘোষণা করা হলেও তিনি তা নাকচ করে দেন। তিনি ব্যাপকভাবে গণবিক্ষোভের ডাক দেন এবং নিজেকে প্রকৃত বিজয়ী হিসেবে ঘোষণা করে প্রশাসনের প্রতারণার কথা তুলে ধরেন। ফিলিপিনোরা একবাক্যে তার ডাকে সাড়া দেন ও সভা-সমাবেশ আহ্বান করে। এরফলে মার্কোস একঘরে হয়ে পড়েন এবং ২৫ ফেব্রুয়ারি, ১৯৮৬ তারিখে কোরাজন অ্যাকুইনোকে রাষ্ট্রপতির দায়িত্বভার প্রদান করতে বাধ্য হন। অ্যাকুইনো এ আন্দোলনকে জনশক্তির আন্দোলনরূপে আখ্যায়িত করেন। Aquino, Corazon (১৯৯৬-১০-১১)। Corazon Aquino Speaks to Fulbrighters (Speech)। Washington, D.C.। সংগ্রহের তারিখ ২০০৮-০৪-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) টাইম বর্ষসেরা ব্যক্তিত্ব